paragraph_text: 200px|desno|mini|Reljef s likom hrvatskog kralja (identificiran kao Petar Krešimir IV.) Lik hrvatskog vladara je prikaz trojice likova na mramornoj ploči veličine 60×165&nbsp;cm klesanog u 11. stoljeću. Lik je se nalazi na ranokršćanskom krsnom zdencu baptisterija u katedrali sv. Dujma u Splitu. U izvornoj postavi bio je smješten s boka prednjega kraka zdenca. Međutim, u 20. stoljeću premješten je na njegovu čeonu stranu. Ikonološki zanimljivu temu na pluteju čini donekle zagonetna kompozicija likova triju muškaraca u karakterističnoj međusobnoj dispoziciji. Zdesna je prikazan vladar na tronu, koji je okrunjen. U lijevoj ruci drži vladarsku kuglu, u desnoj križ. Slijeva je stojeći muškarac. Ruke su mu u položaju nošenja nekoga predmeta koji jenaknadno radiran. No, skromni se tragovi još naziru na grudima i trbuhu. Pri dnu je treći lik. Leži potrbuške s rukama ispruženim prema tronu, koji moli u dubokom poklonu (proskinezi). Iznad prizora proteže se široka traka s pleternim ornamentom te pod njom uska i glatka sa slabim tragovima radiranih slova.